Diari Oficial de la Generalitat Valenciana


Sumari del DOGV 6783, del 28-05-2012 (2012/4675)

Notificació de la sentència dictada en el juí verbal número 235/2009.
---------------------------------------------------------------------

### Dades del document

Número de DOGV
:   6783

Data del DOGV
:   28-05-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/4675


Organisme emissor
:   Jutjat de Primera Instància Número 3 de Castelló de la Plana

Tipus de document
:   Edicte

Notificació de la sentència dictada en el juí verbal número 235/2009. [2012/4675]  
Juí verbal 000235/2009-E  
De: Caixa d'Estalvis de València, Castelló i Alacant, Bancaixa.  
Procuradora: Eva M.ª Pesudo Arenós.  
Contra: Imre Iozsef Ferenczi.  
Procurador/a: -  
En este procediment ordinari, seguit a instàncies de Caixa d'Estalvis de València, Castelló i Alacant, Bancaixa, contra Imre Iozsef Ferenczi, s'ha dictat la sentència que, literalment, diu així:  
«Sentència número 180/2010  
Jutgessa que la dicta: María Dolores Belles Centelles.  
Lloc: Castelló de la Plana.  
Data: 11 de novembre de 2011.  
Part demandant: Caixa d'Estalvis de València, Castelló i Alacant (Bancaixa).  
Advocat: Óscar Mercé Semper.  
Procuradora: Eva M.ª Pesudo Arenós.  
Part demandada: Imre Iozsef Ferenczi.  
Objecte del juí: reclamació d'una quantitat.  
Antecedents de fet  
Primer. La part actora, en la representació que exercix, va presentar un escrit de demanda que va correspondre a este Jutjat pel torn de repartiment, on, després d'exposar els fets i fonaments jurídics que estimava aplicables al cas de les actuacions, acabava sol·licitant que es dictara una sentència estimatòria de la demanda, per la qual es condemnara la demandada a pagar a l'actora la quantitat reclamada de 1.813,72 euros, més els interessos pactats i les costes processals produïdes.  
  
Segon. Que, una vegada admesa a tràmit la demanda esmentada, es va traslladar la demanda a la demandada i es van citar les parts a la vista. A este acte només va comparéixer la part actora, que es va ratificar en la seua demanda, i va proposar la prova documental i d'interrogatori, que va ser admesa, i van quedar les actuacions vistes per a sentència.  
Tercer. Que en la substanciació d'este procediment s'han observat totes les formalitats de l'orde processal.  
Fonaments jurídics  
Primer. Que en esta relació juridicoprocessal la part actora exercix una acció de reclamació d'una quantitat en virtut d'un contracte de targeta de crèdit Visa firmat amb la demandada, a l'empara del que disposen els articles 1255 i concordants del Codi Civil, en relació amb els articles 311 i concordants del Codi de Comerç.  
Segon. De la prova documental que s'adjunta a la demanda, ha quedat acreditat que l'actora i la demandada van subscriure, el dia 1 d'agost de 2007, un contracte de targeta Visa i servicis financers a distància, en virtut del qual la demandada anava disposant de diners per mitjà de l'ús de la targeta, de manera que, en data 24 de novembre de 2008, devia a l'actora, en concepte de principal i interessos pactats, la quantitat de 1.813,72 euros; això, unit al fet que la demandada no ha comparegut en les actuacions per a oposar-se a la demanda, malgrat que havia sigut citada amb les advertències de l'article 304 de la Llei d'Enjudiciament Civil, és per això que ha de prosperar la demanda rectora d'estes actuacions.  
Tercer. Que, quant a les costes processals, atés que s'estima la demanda per l'aplicació del que disposa l'article 394.1 de la Llei d'Enjudiciament Civil 1/2000, de 7 de gener, les d'este plet han de ser imposades a la demandada.  
Vistos els articles esmentats i tots altres que hi són aplicables de manera general i pertinent,  
Dispose  
Estime la demanda interposada per la procuradora dels tribunals Eva María Pesudo Arenós, en nom i representació de la mercantil Caixa d'Estalvis de València, Castelló i Alacant (Bancaixa), i condemne la part demandada Imre, Iozsef Ferenczi, a pagar a l'actora la quantitat de 1.813,72 euros més els interessos pactats d'esta quantitat des del dia 24 de novembre de 2008, amb la imposició a la demandada de les costes processals produïdes.  
Notifiqueu esta resolució a les parts indicant-los que hi poden interposar un recurs d'apel·lació en este Jutjat per a l'Audiència Provincial, en el termini de cinc dies des de la notificació, en la forma que disposen els articles 455 i següents de la Llei 1/2000, de 7 de gener, d'Enjudiciament Civil.  
Expediu una testimoniança d'esta resolució perquè conste en les actuacions.  
Esta és la meua sentència, que pronuncie, mane i firme.  
Publicació. La sentència anterior ha sigut donada, llegida i publicada per la magistrada jutgessa que la va dictar, mentre celebrava audiència pública el mateix dia de la data; jo, la secretària judicial, en done fe.  
Castelló de la Plana, 11 de novembre de 2010.  
Informació sobre el depòsit per a recórrer  
De conformitat amb la disposició addicional quinzena de la Llei Orgànica del Poder Judicial, perquè s'admeta a tràmit el recurs d'apel·lació contra esta resolució cal constituir un depòsit de 50 euros, el qual es tornarà només en el cas que el recurs siga estimat.  
  
El depòsit s'ha de constituir ingressant la quantitat esmentada en el banc Banesto, en el compte corresponent a este expedient (JJJJ 0980 NI EEEE AA), i cal indicar en el camp "Concepte " el codi "02 civil-apel·lació" i la data de la resolució objecte de recurs amb el format dd/mm/aaaa.  
En el cas de realitzar l'ingrés per mitjà de transferència bancària, després d'emplenar el codi de compte corrent (CCC, 20 dígits), s'ha d'indicar en el camp "Concepte" el número de compte, el codi i la data en la forma exposada en el paràgraf anterior.  
En cap cas s'admetrà una consignació per un import diferent de l'indicat. En el cas que calga realitzar altres pagaments en el mateix compte, s'ha d'efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el depòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors».  
I atés que el demandat, Imre Iozsef Ferenczi, es troba en parador ignorat, expedisc este edicte a fi que li valga de notificació de forma deguda.  
  
Castelló de la Plana, 2 d'abril de 2012.- La secretària judicial: Neus Sabater Ventura.